pythainlp/thaigov-v2-corpus-22032023 huggingface dataset:
วันอาทิตย์ที่ 4 กันยายน 2565
ประธาน ทปอ. ให้ คณะผู้บริหาร บจก.ไดกิ อลูมิเนียม อินดัสทรี (ประเทศไทย) เข้าพบ
ประธาน ทปอ. ให้ คณะผู้บริหาร บจก.ไดกิ อลูมิเนียม อินดัสทรี (ประเทศไทย) เข้าพบ
วันที่ 2 กันยายน 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้ พล.ต.ท.พิทักษ์ จารุสมบัติ ประธานที่ปรึกษารัฐมนตรีว่าการกระทรวงอุตสาหกรรม พบปะหารือกับนายยามาโมโตะ ทาคาอะกิ ประธานกรรมการใหญ่ บริษัท ไดกิ อลูมิเนียม อินดัสทรี จำกัด (ประเทศไทย) และคณะ เพื่อหารือเกี่ยวกับนโยบาย ทิศทาง และแนวโน้มทางเศรษฐกิจของประเทศไทยเกี่ยวกับรถยนต์ไฟฟ้า แบตเตอรี่ส่วนประกอบของรถยนต์ไฟฟ้า และอลูมิเนียม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันศุกร์ที่ 14 ตุลาคม 2565
ร่วมกวาดล้างขบวนการหลอกลวงลงทุนออนไลน์ ดูเลย! แจ้งเบาะแสหน่วยงานรัฐ ตรวจสอบรายชื่อจากแอป “SEC Check First” ก่อนตัดสินใจ
ร่วมกวาดล้างขบวนการหลอกลวงลงทุนออนไลน์ ดูเลย! แจ้งเบาะแสหน่วยงานรัฐ ตรวจสอบรายชื่อจากแอป “SEC Check First” ก่อนตัดสินใจ
วันที่ 14 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับให้หน่วยงานที่เกี่ยวข้องเร่งแก้ปัญหาการหลอกลวงการลงทุนออนไลน์ผ่านโซเชียลมีเดีย รวมทั้งการระดมทุนที่ผิดกฎหมาย เช่น การให้บริการชักชวนคนมาลงทุน ขายหลักทรัพย์เป็นต้น รวมถึงการหลอกลวงลงทุนในช่องทางต่างๆ ที่ไม่ได้รับการอนุญาติจากคณะกรรมการกำกับหลักทรัพย์และตลาดหลักทรัพย์ (ก.ล.ต. ) และเน้นย้ำการตรวจสอบเชิงรุก เมื่อตรวจพบให้ดำเนินคดีปิดกั้น Account หรือเว็บไซต์โดยทันที เพื่อลดผลกระทบความเสียหายของประชาชน
ทั้งนี้ กระทรวงดิจิทัลเพื่อเศรษฐกิจและสังคม (ดีอีเอส) ร่วมมือกับคณะกรรมการกำกับหลักทรัพย์และตลาดหลักทรัพย์ (ก.ล.ต. ) แก้ไขปัญหาหลอกลวงการลงทุนผ่านโซเชียลมีเดีย ตั้งคณะทำงานร่วมกันในการติดตามและวางแนวทางป้องกันและปราบปราม พร้อมแนะนำประชาชนตรวจสอบรายชื่อบุคคลที่แนะนำการลงทุน ผู้ประกอบธุรกิจ หรือหลักทรัพย์ที่ได้รับอนุญาตจาก ก.ล.ต. ก่อนการลงทุนทุกครั้ง โดยตรวจสอบได้ที่แอปพลิเคชัน SEC Check First ขอให้ประชาชนศึกษาให้ละเอียดรอบคอบก่อนที่จะตัดสินใจลงทุน รวมถึงตรวจสอบที่มาของบริการหรือผลิตภัณฑ์การเงินต่างๆ ก่อน เพราะอาจเจอผู้ให้บริการที่ไม่ได้รับอนุญาติ ผิดกฎหมาย และอาจถูกหลอกลวง ฉ้อโกงให้เกิดความเสียหายได้ สำหรับกรณีที่มีการเผยแพร่ข้อความโฆษณาชวนเชื่อและชักชวนให้ประชาชนลงทุนในลักษณะแชร์ลูกโซ่ หลอกลวงผ่านช่องทางออนไลน์ และสื่อสังคมออนไลน์ (โซเชียลมีเดีย) ขอให้ประชาชนระมัดระวัง พร้อมรวบรวมเอกสารหลักฐานและนำส่งให้กับ กระทรวง ดีอีเอส เพื่อดำเนินการต่อไป และในกรณีที่ ก.ล.ต. ตรวจพบว่ามีการกระทำอันอาจเข้าข่ายเป็นความผิดตามกฎหมายภายใต้การกำกับดูแลของ ก.ล.ต. ผู้กระทำผิดอาจถูกดำเนินคดีตามกฎหมาย ซึ่งมีโทษทั้งจำคุกและปรับ
"ประชาชนสามารถแจ้งข้อมูลได้ผ่านช่องทางต่างๆ ดังนี้ โทร.1212 OCC ศูนย์ช่วยเหลือและจัดการปัญหาออนไลน์ของสำนักงานพัฒนาธุรกรรมอิเล็กทรอนิกส์ (ETDA) ในสังกัดดีอีเอส เพจอาสาจับตาออนไลน์https://m.facebook.com/DESMonitorแจ้งความออนไลน์ได้ตลอด 24 ชั่วโมงผ่านเว็บไซต์https://thaipoliceonline.com ทั้งนี้สามารถตรวจสอบรายชื่อบุคคลที่แนะนำการลงทุน ผู้ประกอบธุรกิจ หรือหลักทรัพย์ที่ได้รับอนุญาตจาก ก.ล.ต. ได้ที่แอปพลิเคชัน SEC Check First หากมีข้อสอบถามหรือมีเบาะแสเกี่ยวกับพฤติกรรมที่น่าสงสัย โปรดแจ้งที่ “ศูนย์บริการประชาชน ก.ล.ต.” โทร. 1207 กด 2 หรือ SEC Live Chat ที่เว็บไซต์ ก.ล.ต." นางสาวรัชดา ย้ำ
วันจันทร์ที่ 26 กันยายน 2565
รัฐบาลเร่งผลักดันไทย “เสนอตัวเป็นเจ้าภาพ” จัดงาน Expo 2028 - Phuket, Thailand เพื่อประโยชน์ของประเทศในหลายมิติ
.....
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เผยถึงความคืบหน้า กรณีประเทศไทยเสนอตัวเป็นเจ้าภาพจัดงาน เอ็กซ์โป วาระพิเศษ (Specialised Expo) จ. ภูเก็ต ภายใต้ชื่องาน Expo 2028 - Phuket, Thailand
.
ปัจจุบันหน่วยงานที่เกี่ยวข้อง ได้ยื่นหนังสือเสนอตัวเป็นเจ้าภาพการจัดงาน Expo 2028 - Phuket, Thailand ในนามของประเทศไทย ฉบับจริง (Letter of Candidature) ต่อเลขาธิการนิทรรศการนานาชาติ (BIE) ณ กรุงปารีส สาธารณรัฐฝรั่งเศส เป็นที่เรียบร้อยแล้ว
.
ล่าสุด คกก.ขับเคลื่อนการเสนอตัวเป็นเจ้าภาพการจัดงาน Expo 2028 - Phuket, Thailand ได้เห็นชอบการนำกรอบความร่วมมือด้านสาธารณสุขกับประเทศกำลังพัฒนาที่ ก.สาธารณสุขดำเนินการอยู่เพื่อประกอบการให้ความช่วยเหลือประเทศกำลังพัฒนาตามข้อกำหนดของ BIE
.
พร้อมกับเห็นชอบขั้นตอนการดำเนินการเสนอตัวเป็นเจ้าภาพจัดงาน EXPO 2028 Phuket Thailand ดังนี้
• จัดทำ Future of Life Forum ระหว่างวันที่ 1- 4 พ.ย. 65 ณ ประเทศฝรั่งเศส เพื่อนำเสนอแนวคิดในเชิงลึกเกี่ยวกับธีมการจัดงานของไทย
• นำเสนอความพร้อมของประเทศ ครั้งที่ 2 ระหว่างวันที่ 27-29 พ.ย. 65
• จัดส่งเอกสารตามข้อกำหนดของ BIE โดย BIE จะประกาศประเทศที่ชนะการแข่งขันในช่วงเดือน มิ.ย. 66
.
สำหรับประโยชน์ที่ประเทศไทยจะได้รับ หากได้เป็นเจ้าภาพจัดงาน EXPO 2028 Phuket, Thailand จากการประเมินการศึกษาความเป็นไปได้ (Feasibility Study) พบว่า
• เพิ่มเงินสะพัดระหว่างการจัดงาน 49,231 ล้านบาท
• เพิ่มมูลค่าการสร้างผลิตภัณฑ์มวลรวม (GDP) 39,357 ล้านบาท
• เกิดรายได้จากการจัดเก็บภาษี 9,512 ล้านบาท
• เกิดความคุ้มค่าในการลงทุน (ROI) ประมาณ 9 เท่า
• สร้างการจ้างงาน 113,439 อัตรา
.
คาดว่ามีจำนวนผู้เข้าชมงานราว 4.9 ล้านคน จาก 106 ประเทศ แบ่งเป็นชาวไทย ร้อยละ 54 และชาวต่างประเทศ ร้อยละ 46
#ไทยคู่ฟ้า#ร่วมต้านโควิด19
-------------------
วันศุกร์ที่ 23 กันยายน 2565
กยศ. เผยรายชื่อสถานศึกษาชำระหนี้ดีที่สุด 25 อันดับแรกของประเทศ
กองทุนเงินให้กู้ยืมเพื่อการศึกษา (กยศ.) เผยรายชื่อสถานศึกษาระดับอุดมศึกษาที่มีอัตราการชำระหนี้ดีที่สุด 25 อันดับแรกของประเทศ โดยมหาวิทยาลัยพะเยามีอัตราการชำระหนี้ดีที่สุดเป็นอันดับแรก
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “กองทุนได้จัดอันดับข้อมูลการชำระหนี้ของสถานศึกษาระดับอุดมศึกษาของรัฐและเอกชน จำนวน 313 แห่ง พบว่ามีอัตราเงินต้นค้างชำระเฉลี่ย 61% และเมื่อพิจารณาจากสถานศึกษาระดับอุดมศึกษาที่มีจำนวนผู้กู้ยืมที่ครบกำหนดชำระหนี้มากกว่า 2,000 ราย พบว่าสถานศึกษาที่มีอัตราการชำระหนี้ดีที่สุด 25 อันดับแรกส่วนใหญ่เป็นมหาวิทยาลัยของรัฐ โดยมหาวิทยาลัยที่มีอัตราการชำระหนี้ดีที่สุดเป็นอันดับแรก ได้แก่ มหาวิทยาลัยพะเยา และมีมหาวิทยาลัยเอกชนเพียงแห่งเดียวที่ติดอันดับคือ สถาบันการจัดการปัญญาภิวัฒน์ โดยเรียงตามลำดับมหาวิทยาลัยที่มีอัตราการชำระหนี้ดีที่สุด ดังนี้
1. มหาวิทยาลัยพะเยา
2. มหาวิทยาลัยศิลปากร
3. มหาวิทยาลัยเทคโนโลยีราชมงคลล้านนา
4 มหาวิทยาลัยนเรศวร
5. มหาวิทยาลัยเชียงใหม่
6. มหาวิทยาลัยแม่ฟ้าหลวง
7. มหาวิทยาลัยมหิดล
8. มหาวิทยาลัยสงขลานครินทร์
9. มหาวิทยาลัยธรรมศาสตร์
10. มหาวิทยาลัยเกษตรศาสตร์
11. มหาวิทยาลัยเทคโนโลยีสุรนารี
12. มหาวิทยาลัยเทคโนโลยีราชมงคลสุวรรณภูมิ
13. มหาวิทยาลัยเทคโนโลยีพระจอมเกล้าธนบุรี
14. สถาบันเทคโนโลยีพระจอมเกล้าเจ้าคุณทหารลาดกระบัง
15. มหาวิทยาลัยบูรพา
16. มหาวิทยาลัยเทคโนโลยีราชมงคลรัตนโกสินทร์
17. มหาวิทยาลัยอุบลราชธานี
18. จุฬาลงกรณ์มหาวิทยาลัย
19. มหาวิทยาลัยแม่โจ้
20. มหาวิทยาลัยขอนแก่น
21. มหาวิทยาลัยราชภัฏเชียงราย
22. มหาวิทยาลัยวลัยลักษณ์
23. สถาบันการจัดการปัญญาภิวัฒน์
24. มหาวิทยาลัยเทคโนโลยีราชมงคลพระนคร
25. มหาวิทยาลัยเทคโนโลยีราชมงคลอีสาน
ทั้งนี้ สถานศึกษามีบทบาทสำคัญเป็นอย่างมากในการสร้างวินัยและปลูกฝังความรับผิดชอบให้กับนักเรียน นักศึกษาที่จะเติบโตเป็นพลเมืองที่ดีมีคุณภาพ โดยกองทุนขอชื่นชมสถานศึกษาทุกแห่งที่ให้ความสำคัญต่อการดำเนินงานกองทุนและมีส่วนในการสร้างจิตสำนึกความรับผิดชอบให้แก่ผู้กู้ยืม จนทำให้กองทุนได้รับชำระเงินคืนกลับมาหมุนเวียนเพียงพอในการส่งต่อโอกาสทางการศึกษาให้แก่นักเรียน นักศึกษารุ่นน้อง
ปัจจุบัน กองทุนได้ให้โอกาสแก่นักเรียน นักศึกษาทั่วประเทศไปแล้วทั้งสิ้น 6,284,005 ราย เป็นเงินให้กู้ยืมกว่า 702,309 ล้านบาท ประกอบด้วย ผู้กู้ที่อยู่ระหว่างการศึกษา/ปลอดหนี้ 986,668 ราย ผู้กู้ที่ชำระหนี้เสร็จสิ้นแล้ว 1,669,129 ราย ผู้กู้ที่อยู่ระหว่างการชำระหนี้ 3,559,421 ราย และผู้กู้เสียชีวิต/ทุพพลภาพ 68,787 ราย สำหรับผลการให้กู้ยืมในปีการศึกษา 2565 มีนักเรียน นักศึกษาได้รับอนุมัติให้กู้ยืมจำนวน 638,132 ราย รวมเป็นเงินให้กู้ยืมกว่า 38,879 ล้านบาท และสำหรับผลการรับชำระหนี้ในปีงบประมาณ 2565 กองทุนได้รับชำระเงินคืนแล้วกว่า 27,844 ล้านบาท (ข้อมูล ณ วันที่ 20 กันยายน 2565)” ผู้จัดการกองทุนฯ กล่าวในที่สุด
วันศุกร์ที่ 7 ตุลาคม 2565
รมว.พม. ร่วมคณะนายกฯ ที่ อบต.อุทัยสวรรค์ ซับน้ำตาญาติเหยื่อกราดยิง จ.หนองบัวลำภู
รมว.พม. ร่วมคณะนายกฯ ที่ อบต.อุทัยสวรรค์ ซับน้ำตาญาติเหยื่อกราดยิง จ.หนองบัวลำภู
วันนี้ (7 ต.ค. 65) เวลา 15.30 น. คณะรัฐมนตรี นำโดยพลเอกประยุทธ์ จันทร์โอชา นายกรัฐมนตรี และพลเอกประวิตร วงษ์สุวรรณ รองนายกรัฐมนตรี รวมทั้ง นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางมาถึง อบต.อุทัยสวรรค์ อำเภอนากลาง จังหวัดหนองบัวลำภู พื้นที่จุดเกิดเหตุการณ์กราดยิงและใช้มีดทำร้ายเหยื่อในศูนย์เด็กเล็ก ซึ่งมีทั้งครูและนักเรียนเสียชีวิตจำนวนมาก
ทั้งนี้ ญาติพี่น้องของผู้เสียชีวิตกำลังรอติดต่อรับความช่วยเหลือจากทางรัฐบาลหลายหน่วยงานจากเหตุโศกนาฏกรรม
ดังกล่าว หลังจากนั้น คณะนายกรัฐมนตรีจะเดินทางไปที่โรงพยาบาลหนองบัวลำภูเพื่อเยี่ยมให้กำลังใจผู้บาดเจ็บต่อไป
วันจันทร์ที่ 31 ตุลาคม 2565
สักขีพยานลงนามความร่วมมือส่งเสริมผู้ประกอบการไทย
สักขีพยานลงนามความร่วมมือส่งเสริมผู้ประกอบการไทย
31 ตุลาคม 2565 - ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ได้รับมอบหมายจากรัฐมนตรีว่าการกระทรวงดิจิทัลเพื่อเศรษฐกิจและสังคม ร่วมเป็นสักขีพยาน ลงนามข้อตกลงความร่วมมือ “การส่งเสริมผู้ประกอบการไทยสู่การเรียนรู้ตลอดชีวิตในการพัฒนาทักษะด้านดิจิทัลด้วยเครื่องมือและกระบวนการดิจิทัล” ระหว่าง ผศ.ดร.ณัฐพล นิมมานพัชรินทร์ ผู้อำนวยการใหญ่ สำนักงานส่งเสริมเศรษฐกิจดิจิทัล หรือ ดีป้า และ นายเอทูล ทูลิ กรรมการผู้จัดการ เอสเอพี อินโดไชน่า หวังให้ผู้ประกอบการไทยสามารถเข้าถึงดิจิทัลโซลูชันระดับโลก และก่อให้เกิดการแลกเปลี่ยนองค์ความรู้ต่อการพัฒนาอุตสาหกรรมดิจิทัลของทั้งสองประเทศ ณ โรงแรมเรเนซองส์ กรุงเทพฯ
********************
วันเสาร์ที่ 10 กันยายน 2565
ดีอีเอส จัดร่วมระดมความคิดเห็น กำหนดทิศทางด้านยุทธศาสตร์ นำนโยบายรัฐบาลมาสู่การปฏิบัติ  เน้นขับเคลื่อนงานยุทธศาสตร์เชิงพื้นที่
ดีอีเอส จัดร่วมระดมความคิดเห็น กำหนดทิศทางด้านยุทธศาสตร์ นำนโยบายรัฐบาลมาสู่การปฏิบัติ  เน้นขับเคลื่อนงานยุทธศาสตร์เชิงพื้นที่
เมื่อวันที่10กันยายน2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ได้บรรยายพิเศษในหัวข้อ“การประชุมเชิงปฏิบัติเพื่อขับเคลื่อนงานด้านยุทธศาสตร์และแผนงานของกระทรวงดิจิทัลเพื่อเศรษฐกิจและสังคม”ซึ่งจัดขึ้นระหว่างวันที่9-10กันยายน2565ณโรงแรมสปริงฟิลด์แอทซีรีสอร์ทแอนด์สปา   อ.ชะอำจ.เพชรบุรี โดยมีผู้บริหารและเจ้าหน้าที่วิเคราะห์นโยบายและแผนของหน่วยงานในสังกัดกระทรวงดิจิทัลเพื่อเศรษฐกิจและสังคม
ภายในงานมีการบรรยายพิเศษเรื่องการเพิ่มศักยภาพระบบปฏิบัติงานเพื่อขับเคลื่อนงานยุทธศาสตร์เชิงพื้นที่และหัวข้ออื่นๆที่เกี่ยวข้องเพื่อให้สอดคล้องกับบทบาทของกระทรวงดิจิทัลฯในการขับเคลื่อนภารกิจระดับประเทศที่สำคัญในหลายเรื่องซึ่งกระทรวงจะต้องเร่งดำเนินการและกำหนดทิศทางงานด้านยุทธศาสตร์และแผนงานกระทรวงดิจิทัลเพื่อเศรษฐกิจและสังคมตลอดจนนำนโยบายรัฐบาลมาสู่การปฏิบัติ
ในการนี้กองยุทธศาสตร์และแผนงานสำนักงานปลัดกระทรวงดิจิทัลเพื่อเศรษฐกิจและสังคมตระหนักถึงความสำคัญดังกล่าวจึงได้ดำเนินการจัดการประชุมครั้งนี้ เพื่อให้กลุ่มเป้าหมายได้ร่วมระดมความคิดเห็นเพื่อจะได้บทสรุปแนวทางการดำเนินงานและการประสานร่วมมือกันในการดำเนินงานด้านต่างๆให้สอดคล้องเกี่ยวเนื่องและเป็นไปในทิศทางเดียวกันสอดรับกับนโยบายของรัฐบาลและเป็นไปตามที่กฎหมายกำหนดเพื่อให้เกิดประโยชน์กับการขับเคลื่อนงานด้านดิจิทัลเพื่อเศรษฐกิจและสังคมแก่ประเทศชาติและลงสู่ประชาชนต่อไป
*************
วันพุธที่ 19 ตุลาคม 2565
พล.อ.ประวิตร จริงใจช่วย “ชาวสวนปาล์ม” ประชุม กนป. ย้ำมาตรการเพิ่มราคาปาล์มน้ำมันให้เป็นรูปธรรม พร้อมประกันรายได้ต่อเนื่อง ปี 65-66 สร้างความเชื่อมั่นให้เกษตรกร อยู่ดีกินดี
พล.อ.ประวิตร จริงใจช่วย “ชาวสวนปาล์ม” ประชุม กนป. ย้ำมาตรการเพิ่มราคาปาล์มน้ำมันให้เป็นรูปธรรม พร้อมประกันรายได้ต่อเนื่อง ปี 65-66 สร้างความเชื่อมั่นให้เกษตรกร อยู่ดีกินดี ตามนโยบายรัฐบาล
วันนี้ (19 ต.ค. 65) เวลา 09.30 น. ณ ห้องประชุม 301 ตึกบัญชาการ 1 ทำเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายปาล์มน้ำมันแห่งชาติ (กนป.) ครั้งที่ 3/2565 ร่วมกับผู้แทนจากกระทรวงพาณิชย์ กระทรวงเกษตรและสหกรณ์ กระทรวงพลังงาน และหน่วยงานที่เกี่ยวข้อง โดยที่ประชุมได้พิจารณาเห็นชอบในประเด็นต่าง ๆ ที่สำคัญ ดังนี้
ที่ประชุมเห็นชอบให้เปิดตลาดน้ำมันปาล์มและน้ำมันเนื้อในเมล็ดปาล์ม พร้อมบริหารการนำเข้าคราวละ 3ปี (ปี 66-68) โดยให้เป็นไปตามข้อผูกพันของทุกกรอบการค้า และมีการบริหารการนำเข้าเช่นเดียวกับกรอบองค์การ การค้าโลก (WTO) โดยให้องค์การคลังสินค้า (อคส.) เป็นผู้มีสิทธิ์นำเข้าและกระจายให้ผู้ผลิตภายในประเทศ ตามที่สมาคมโรงกลั่นน้ำมันปาล์ม เป็นผู้จัดสรร เพื่อเป็นการรักษาสมดุลการนำเข้า และไม่ส่งผลกระทบต่อภาคการผลิตของเกษตรกร และเห็นชอบโครงการประกันรายได้เกษตรกรชาวสวนปาล์มน้ำมัน ปี 65-66 โดยเริ่มจ่ายเงินชดเชยประกันรายได้งวดแรกให้แก่เกษตรกร ตั้งแต่ ก.ย. 65 เพื่อให้มีความต่อเนื่อง จากโครงการ ปี64-65 รวมทั้งเห็นชอบขยายเวลาโครงการผลักดันการส่งออกน้ำมันปาล์ม เพื่อลดผลผลิตส่วนเกิน ปี65
ทั้งนี้ พลเอก ประวิตร ได้กำชับกระทรวงพาณิชย์ และหน่วยงานที่เกี่ยวข้อง ต้องปฏิบัติตามมติ กนป.ในวันนี้อย่างเคร่งครัด และให้เร่งรัดการติดตั้งเครื่องวัดปริมาณน้ำมันปาล์มให้เสร็จโดยเร็ว เพื่อเร่งช่วยเหลือพี่น้องเกษตรกรชาวสวนปาล์มให้ได้ราคาปาล์มที่สูงขึ้น และติดตามสถานการณ์ปาล์มน้ำมัน ทั้งในและต่างประเทศอย่างใกล้ชิด เพื่อเตรียมรองรับการแก้ปัญหาและป้องกันราคาปาล์มน้ำมันตกต่ำด้วย และเพื่อให้เกิดความเชื่อมั่นในอาชีพการทำสวนปาล์ม ที่จะส่งเสริมให้มีความเป็นอยู่ที่ดีขึ้น อย่างต่อเนื่องและยั่งยืนตามนโยบายของรัฐบาลต่อไป
วันอังคารที่ 4 ตุลาคม 2565
รัฐบาลอนุมัติ 2,100 ล้านบาท ตอบแทน อสม. และ อสส. 4 เดือน
วันศุกร์ที่ 30 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลดูแลอาสาสมัครสาธารณสุข โดยอนุมัติวงเงิน 2,100 ล้านบาท แก่โครงการค่าตอบแทน เยียวยา
ชดเชย และเสี่ยงภัย สำหรับการปฏิบัติงานของอาสาสมัครสาธารณสุขประจำหมู่บ้าน หรือ อสม.
และอาสาสมัครสาธารณสุขกรุงเทพมหานคร หรือ อสส. รวมกว่า 1 ล้านคน
เพื่อเป็นขวัญและกำลังใจในอัตราคนละ 500 บาท/เดือน เป็นเวลา 4 เดือน คือ มิ.ย.-ก.ย.2565
รวมได้รับคนละ 2,000 บาท เนื่องจากในช่วงที่ผ่านมา สถานการณ์แพร่ระบาดของโรคโควิด-19 ยังไม่ยุติ
จึงจำเป็นต้องสนับสนุนบทบาทของ อสม. และ อสส. ในการเฝ้าระวัง ป้องกัน
และควบคุมโรคในชุมชนอย่างต่อเนื่อง ตลอดจนเตรียมความพร้อมรองรับการเปลี่ยนผ่านเข้าสู่ระยะ Post-
Pandemic
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 5 ตุลาคม 2565
เปิด 10 นโยบายนายกฯ ถึงผู้ว่าฯ ทั่วประเทศ - หน่วยงานที่เกี่ยวข้อง เร่งช่วยเหลือ ปชช. ที่ได้รับผลกระทบจากสถานการณ์อุทกภัย เพื่อให้การปฏิบัติเป็นไปในทิศทางเดียวกัน
.....
ทั้งการพยากรณ์คาดการณ์ลักษณะอากาศ/ การเตรียมความพร้อมกำลังเจ้าหน้าที่ เครื่องจักรกล/ การก่อสร้าง - บำรุงรักษาถนน/ การเร่งสำรวจผลกระทบความเสียหายต่าง ๆ/ การสร้างความเข้าใจกับประชาชนถึงแผนการบริหารจัดการน้ำในระดับพื้นที่ - การดำเนินการของภาครัฐ/ แผนสำรองด้านการสื่อสาร/ แผนรองรับในพื้นที่เศรษฐกิจ/ การเตรียมความพร้อมศูนย์อพยพ ฯลฯ
.
อ่านเพิ่มเติม คลิก https://www.thaigov.go.th/news/contents/details/60006
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม! คุมนำเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทำศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กำหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.เลย ประจำปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.เลย ประจำปีการศึกษา 2560-2562
วันที่ 23 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเลย ประจำปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จำนวนทั้งสิ้น 1,437 คน และรอบสอง เวลา 14.00 น. มีผู้เข้ารับพระราชทานปริญญาบัตร ระดับปริญญาตรี 1,258 คน ระดับปริญญาโท 8 คน และระดับปริญญาเอก 8 คน รวมทั้งสิ้น 1,274 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
วันเสาร์ที่ 10 กันยายน 2565
“ชัยวุฒิ” เร่งขยายผลความร่วมมือ ไทย กัมพูชา ปราบ แก๊ง call center
“ชัยวุฒิ” เร่งขยายผลความร่วมมือ ไทย กัมพูชา ปราบ แก๊ง call center
เมื่อวันที่9กันยายน2565ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยพลตำรวจตรีพันธนะนุชนารถรองผบช.ภ.8พลตำรวจตรีธีรเดชธรรมสุธีร์ผบก.สส.ภ.2พลตำรวจตรีฐิตวัฒน์สุริยฉายผบก.สส.สอท.4เจ้าหน้าที่จากดีอีเอสและสำนักงานกสทช.ร่วมประชุมเพื่อกำหนดกรอบความร่วมมือของเจ้าหน้าที่ของทั้ง2ประเทศโดยที่ประชุมได้เห็นชอบให้แต่งตั้งคณะอนุทำงาน2ด้านได้แก่ด้านการประสานงานการสืบสวนจับกุมและส่งผู้ร้ายข้ามแดนตามสนธิสัญญาระหว่างสองประเทศและด้านการแลกเปลี่ยนความรู้เทคนิคและวิธีปฏิบัติการปราบปรามแก๊งCall CenterและHybrid Scamซึ่งจะมีการประชุมร่วมงานกันและรายงานผลการปฏิบัติให้ผู้บังคับบัญชาทราบอย่างต่อเนื่อง
ขณะนี้กระทรวงฯได้ประสานไปทางกัมพูชาในการแต่งตั้งคณะทำงานร่วม(Joint Committee)และคาดว่าเมื่อพร้อมจะสามารถปฏิบัติงานร่วมกันในการจัดการแก๊งCall Centerระหว่างทั้งสองประเทศได้ต่อไปโดยเร็วและมีแผนจัดประชุมคณะทำงานร่วม(Joint Committee)ร่วมทำงานในการปราบปรามและจับกุมแก๊งCall Centerที่ลักลอบข้ามแดนก่ออาชญากรรมระหว่างทั้งสองประเทศอย่างเคร่งครัดต่อเนื่องลดปัญหาการหลอกลวงที่เกิดขึ้นกับพี่น้องประชาชนได้อย่างมีนัยยะสำคัญ
ทั้งนี้สืบเนื่องจากคณะรัฐมนตรีได้เห็นชอบให้รัฐมนตรีว่าการกระทรวงดิจิทัลเพื่อเศรษฐกิจและสังคม(นายชัยวุฒิธนาคมานุสรณ์)ลงนามบันทึกความเข้าใจ(Memorandum of Understanding : MOU)ระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงการไปรษณีย์และโทรคมนาคมแห่งราชอาณาจักรกัมพูชาว่าด้วยความร่วมมือด้านการปราบปรามแก๊งCall CenterและHybrid Scamเมื่อวันที่11ก.ค. 65ตามนโยบายเร่งด่วนของรัฐบาลในการแก้ไขปัญหาของพี่น้องประชาชนเพื่อไม่ให้เกิดผลกระทบและเสียหายจากการก่ออาชญากรรมจากแก๊งCall Center
ในการนี้รัฐมนตรีว่าการกระทรวงดิจิทัลเพื่อเศรษฐกิจและสังคมและพลตำรวจเอกดำรงศักดิ์กิตติประภัสร์รองผบ.ตร.และผู้อำนวยการศูนย์ปราบปรามอาชญากรรมทางเทคโนโลยีสารสนเทศหรือศปอส.ตร. (PCT)เร่งรัดการดำเนินการโดยมอบหมายเจ้าหน้าที่ของแต่ละหน่วยงานประสานงานกับกัมพูชาตามMOUที่ได้ลงนามร่วมกันโดยแต่งตั้งคณะทำงานประสานความร่วมมือระหว่างราชอาณาจักรไทยและราชอาณาจักรกัมพูชาโดยมอบหมายให้นายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานคณะทำงาน
****************
วันอังคารที่ 13 กันยายน 2565
รัฐบาลเชื่อมั่น! ไทยมีศักยภาพเป็น "ฐานการลงทุน" หนุน LTR Visa ดึงดูดนักธุรกิจต่างชาติกลุ่มใหม่
.....
ภาพรวมการลงทุนในประเทศไทยยังขยายตัวต่อเนื่อง หลังพบว่าจำนวนยอด "คำขอรับการส่งเสริมการลงทุน" ใกล้จะถึง 5 แสนล้านบาท ตลอดปี 65
.
ทั้งนี้ ในช่วงครึ่งปีแรก (ม.ค. - มิ.ย. 65) มียอดคำขอรับการส่งเสริมการลงทุนกว่า 2 แสนล้านบาท (784 โครงการ)
.
รัฐบาลยินดีที่ประเทศไทยยังคงเป็นที่เชื่อมั่น "ให้เป็นฐานการลงทุน" ของนักลงทุนต่างชาติ พร้อมเร่งวางนโยบายต่าง ๆ เพื่อดึงดูดนักธุรกิจต่างชาติเพิ่มขึ้น
.
ล่าสุด เมื่อวันที่ 1 ก.ย. 65 ที่ผ่าน ได้มีการเปิดตัววีซ่าประเภทใหม่ “Long-Term Resident Visa (LTR Visa)” เพื่อดึงดูดนักธุรกิจต่างชาติ "กลุ่มใหม่" เช่น กลุ่มที่มีศักยภาพสูง, กลุ่ม Digital Nomad และกลุ่มผู้ที่มีความมั่งคั่ง เป็นต้น เพื่อให้เข้ามาตั้งฐานธุรกิจในประเทศไทย
.
สำหรับการลงทุนต่าง ๆ นั้น รัฐบาลมุ่งเน้นการลงทุนที่เป็นมิตรต่อสิ่งแวดล้อม เพื่อให้เกิดการพัฒนาอย่างสมดุลและยั่งยืน โดยเฉพาะการลงทุนในกลุ่ม BCG Economy ซึ่งเป็นหนึ่งในอุตสาหกรรมเป้าหมายของประเทศที่มีแนวโน้มเติบโต
.
อ่านเพิ่มเติม คลิกhttps://www.thaigov.go.th/news/contents/details/59112
#ไทยคู่ฟ้า#ร่วมต้านโควิด19
-------------------
วันอังคารที่ 18 ตุลาคม 2565
ครม. เห็นชอบ ข้อเสนอเพื่อกำหนดมาตรการสำคัญในการแก้ไขปัญหาอาวุธปืนและยาเสพติดที่เป็นรูปธรรม เร่งสร้างความเชื่อมั่นประชาชน ในการแก้ไขปัญหาวุธปืนและยาเสพติดอย่างจริงจัง
ครม. เห็นชอบ ข้อเสนอเพื่อกำหนดมาตรการสำคัญในการแก้ไขปัญหาอาวุธปืนและยาเสพติดที่เป็นรูปธรรม เร่งสร้างความเชื่อมั่นประชาชน ในการแก้ไขปัญหาวุธปืนและยาเสพติดอย่างจริงจัง
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี เห็นชอบ มาตรการและกำหนดหน่วยงานรับผิดชอบหลักในการแก้ไขปัญหาอาวุธปืนและยาเสพติด โดยมีมาตรการระยะเร่งด่วนสำคัญ 4 มาตรการ เพื่อให้การแก้ไขปัญหาอย่างเป็นระบบและรวดเร็ว นําไปใช้ได้จริงในการสร้างความปลอดภัย ต่อชีวิต ร่างกาย และทรัพย์สิน รวมทั้งสร้างความเชื่อมั่นให้กับประชาชน ตลอดจนบูรณาการการทํางานร่วมกันของหน่วยงานที่เกี่ยวข้อง ดังนี้
1.มาตรการเกี่ยวกับอาวุธปืน ได้แก่ (1) การอนุญาตให้มีและใช้อาวุธปืน เช่น เพิ่มเติมเอกสารใบรับรองแพทย์ หนังสือรับรองจากต้นสังกัด/นายจ้าง (2) การจัดการอาวุธปืนที่ไม่ได้รับอนุญาตหรือที่มีกฎหมายห้ามออกใบอนุญาต โดยผ่อนผันให้ผู้ครอบครองนําอาวุธปืนที่ไม่ได้รับอนุญาต/หรือที่มีกฎหมาย ห้ามออกใบอนุญาตมาส่งมอบให้แก่ภาครัฐหรือนํามาขึ้นทะเบียน (3) การป้องกันและปราบปรามในเชิงรุก เช่นตรวจจับการค้าอาวุธที่ไม่ได้รับอนุญาต (4) มาตรการทางดิจิทัล เช่น การป้องกันการค้าอาวุธปืนบนแพลตฟอร์มดิจิทัล
2.มาตรการด้านการป้องกันและปราบปรามการกระทำผิดเกี่ยวกับยาเสพติด เช่น การควบคุมสารเคมีที่นำใช้ผลิตยาเสพติด การทำลายเครือข่ายนักค้านาเสพติดและยึดทรัพย์ ติดตามจับกุมผู้มีหมายจับคดียาเสพติด การค้นหาผู้ติดยาเสพติดทั่วประเทศ การติดตามข้อร้องเรียนประชาชน การทบทวนผู้เสพเป็นผู้ป่วย และการใช้อุปกรณ์อิเล็กทรอนิกส์ติดตามตัว (EM)
3.มาตรการด้านการบำบัดฟื้นฟูผู้ติดยาเสพติด ประกอบด้วย ระยะเร่งด่วน ค้นหาและคัดกรองผู้ป่วยจิตเวช ระยะกลาง เร่งรัดจัดตั้งสถานฟื้นฟูสมรรถภาพ และระยะต่อเนื่อง โดยใช้ชุมชนเป็นฐานบำบัดยาเสพติด
4 มาตรการป้องกันและแก้ไขปัญหาสุขภาพจิต เช่น การพัฒนาเครือข่ายในและนอกระบบสุขภาพ และการพัฒนาเครือข่ายในชุมชน
ทั้งนี้ โฆษกประจำสำนักนายกรัฐมนตรี เปิดเผยถึงมาตรการต่าง ๆ ที่ออกมา มีความครอบคลุมในการแก้ปัญหา แต่ต้องดำเนินการด้วยความระมัดระวังอย่างที่สุด โดยนายกรัฐมนตรีกำชับว่า สิ่งใดที่สามารถดำเนินการได้ขอให้ทำทันที และให้มีการดำเนินการอย่างเร่งด่วนภายใน 3 เดือน ต้องตรวจสอบ ดำเนินการ ให้เห็นผลอย่างเป็นรูปธรรมและเป็นไปตามกฏหมาย โดยหน่วยงานรับผิดชอบหลัก ต้องขับเคลื่อนมาตรการดังกล่าวไปสู่การปฏิบัติเพื่อสร้างความมั่นคงปลอดภัยให้กับชีวิต ร่างกาย และทรัพย์สิน สามารถป้องกันเหตุที่จะเกิดขึ้นในอนาคตและสร้างความเชื่อมั่นให้กับประชาชน โดยปฏิบัติให้เกิดผลลัพธ์อย่างเป็นรูปธรรมในระยะเร่งด่วน ขณะที่ เน้นย้ำหน่วยงานในท้องถิ่นและประชาชนในพื้นที่ ให้มีส่วนร่วมในการแก้ไขปัญหาด้วย และให้มีการรายงานผลดำเนินงานให้ทราบภายในกรอบเวลาที่เหมาะสมต่อไป
วันศุกร์ที่ 30 กันยายน 2565
รมว.สุชาติ จัดทีมเร่งช่วยเหลือผู้ประสบภัยน้ำท่วมทุกพื้นที่อย่างต่อเนื่อง
รมว.แรงงาน นายสุชาติ ชมกลิ่น มอบกรมพัฒนาฝีมือแรงงาน ให้บริการซ่อมอุปกรณ์ไฟฟ้า เร่งฟื้นฟูและช่วยเหลือผู้ประสบภัย ต่อยอดอาชีพ มีรายได้อย่างยั่งยืนหลังน้ำลด
วันพฤหัสบดีที่ 1 กันยายน 2565
โฆษกรัฐบาลเผย รองนายกฯ อนุทิน และ มท.1 หารือ รมว.กห. ที่กระทรวงกลาโหม
โฆษกรัฐบาลเผย รองนายกฯ อนุทิน และ มท.1 หารือ รมว.กห. ที่กระทรวงกลาโหม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า เมื่อช่วงเช้าวันนี้ (31 สิงหาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย พูดคุยหารือเรื่องสถานการณ์ทั่วไปกับ พลเอก ประยุทธ์ จันทร์โอชา รัฐมนตรีว่าการกระทรวงกลาโหม
วันอังคารที่ 18 ตุลาคม 2565
ครม.อนุมัติตั้งกองทุนอ้อยและน้ำตาลทราย เพื่อผลประโยชน์ของชาวไร่อ้อย โรงงาน และผู้บริโภค รักษาเสถียรภาพและพัฒนาอุตสาหกรรมอ้อยและน้ำตาลทราย
ครม.อนุมัติตั้งกองทุนอ้อยและน้ำตาลทราย เพื่อผลประโยชน์ของชาวไร่อ้อย โรงงาน และผู้บริโภค รักษาเสถียรภาพและพัฒนาอุตสาหกรรมอ้อยและน้ำตาลทราย
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 18 ตุลาคม 2565 ว่า ที่ประชุมครม. มีมติเห็นชอบการขอจัดตั้งกองทุนอ้อยและน้ำตาลทราย ตามร่าง พ.ร.บ. อ้อยและน้ำตาลทราย (ฉบับที่ ..) พ.ศ. .... ตามที่คณะกรรมการนโยบายการบริหารทุนหมุนเวียนเสนอ โดยการจัดตั้งกองทุนอ้อยและน้ำตาลทราย (ใช้ชื่อตามกองทุนเดิม)
การจัดตั้งกองทุนนี้ สืบเนื่องจากได้มีการแก้ไขเพิ่มเติมร่าง พ.ร.บ. อ้อยและน้ำตาลทราย (ฉบับที่ ..) พ.ศ. .... โดยมีการโอนกองทุนอ้อยและน้ำตาลทราย ตาม พ.ร.บ. อ้อยและน้าตาลทราย พ.ศ. 2527 ซึ่งเป็นทุนหมุนเวียนเดิมไปเป็นทุนหมุนเวียนใหม่ และมีเพิ่มเติมวัตถุประสงค์ของกองทุนฯ
“วัตถุประสงค์ของกองทุนนี้ เพื่อสนับสนุน ส่งเสริม ศึกษา วิจัย และพัฒนาอุตสาหกรรมอ้อยและน้ำตาลทรายให้เป็นไปตามนโยบายของประเทศในด้านเศรษฐกิจ สังคม และสิ่งแวดล้อมอย่างยั่งยืน รวมทั้งรักษาเสถียรภาพของอุตสาหกรรมอ้อยและน้ำตาลทรายเพื่อผลประโยชน์ของชาวไร่อ้อย โรงงาน และผู้บริโภค และกระทำการอื่นที่จำเป็นเพื่อให้บรรลุวัตถุประสงค์ของกองทุน และเพื่อความมั่นคงทางเศรษฐกิจของประเทศไทย การจ่ายเงินของกองทุนอ้อยและน้ำตาลทรายเพื่อชดเชยราคาอ้อย จะต้องดำเนินการให้สอดคล้องกับพันธกรณีภายใต้องค์การการค้าโลก หรือ WTO ที่กำหนดให้เป็นงบประมาณจากภาครัฐ” น.ส.ทิพานัน กล่าว
น.ส.ทิพานัน กล่าวว่า เงินกองทุนนั้นจะมีที่มาจาก 9 แหล่ง คือ ค่าธรรมเนียมการบริหารจัดการอุตสาหกรรมอ้อยและน้ำตาลทราย ค่าธรรมเนียมเพื่อการวิจัยและพัฒนาอุตสาหกรรมอ้อยและน้ำตาลทราย เบี้ยปรับ เงินที่ได้รับ ดอกผลของกองทุน เงินกู้ เงินและสินทรัพย์ที่ได้รับมาเพื่อคุ้มครองและพัฒนาด้านสิ่งแวดล้อม เงินและทรัพย์สินอื่นที่ได้รับจากการดำเนินงานของกองทุน และเงินและทรัพย์สินที่ตกเป็นของกองทุน
วันพุธที่ 28 กันยายน 2565
ปลัดเกษตรฯเตรียมนำแนวทางการบริหารจัดการด้านเกษตรของญี่ปุ่น
ปลัดเกษตรฯเตรียมนำแนวทางการบริหารจัดการด้านเกษตรของญี่ปุ่น มาปรับใช้บริหารยางพาราไทย
ทั้งระบบ
ปลัดเกษตรฯเตรียมนำแนวทางการบริหารจัดการด้านเกษตรของญี่ปุ่น มาปรับใช้บริหารยางพาราไทย
ทั้งระบบ
ดร.ทองเปลว กองจันทร์ ปลัดกระทรวงเกษตรและสหกรณ์ในฐานะกรรมการการยางแห่งประเทศไทย เปิดเผยภายหลังเดินทางเยือนประเทศญี่ปุ่น ระหว่างวันที่ 24-28 กันยายน 2565 พร้อมด้วยนายกุลเดช พัวพัฒนกุล ประธานกรรมการการยางแห่งประเทศไทย นายณกรณ์ ตรรกวิรพัท ผู้ว่าการการยางแห่งประเทศไทย และเจ้าหน้าที่ที่เกี่ยวข้อง เพื่อศึกษาดูงานด้าน
การบริหารจัดการสินค้าเกษตรของสหกรณ์การเกษตรญี่ปุ่น (Japan Agricultural Cooperative Association: JA) หรือ NO-KYO ซึ่งเป็นองค์กรที่ทําหน้าที่สนับสนุนการทําการเกษตรของสมาชิก อาทิ 1) การให้คำปรึกษาด้านทําการเกษตร2) ด้านการตลาด โดยทําหน้าที่รวบรวมสินค้า คัดแยก แปรรูป บรรจุหีบห่อ กระจายสินค้า ตลอดจนการจัดจําหน่ายสินค้าเกษตร3) การจัดซื้อปุ๋ย/สารเคมีทางการเกษตร เครื่องจักรและอุปกรณ์การเกษตรเพื่อให้เกษตรกรได้ใช้ร่วมกัน 4) ให้บริการทางการเงินสินเชื่อการทําประกันชีวิต และประกันภัย ฯลฯ และ 5)ดําเนินกิจกรรมอื่น ๆ เช่น โรงพยาบาลการท่องเที่ยว และจัดทําหนังสือพิมพ์รายวันเป็นต้น
จากนั้นได้เดินทางไปยัง Hokkaido Agrimart Co., Ltd. ซึ่งเป็นหน่วยงานที่เกี่ยวกับด้านการแปรรูปผลิตภัณฑ์ สินค้าทางการเกษตร โดยการศึกษาดูงานในครั้งนี้ มีวัตถุประสงค์เพื่อนำองค์ความรู้และเทคโนโลยีด้านเกษตรของญี่ปุ่นไปพัฒนาเทคโนโลยีและนวัตกรรมในการแปรรูปยางพาราของไทยเพื่อเพิ่มมูลค่าของยางและเพิ่มมูลค่าผลิตภัณฑ์ยางพาราแปรรูปให้ได้คุณภาพตามมาตรฐานสากล ตรงตามความต้องการของตลาดในต่างประเทศ รวมทั้งเพิ่มมูลค่าส่งออกยางพาราให้มากขึ้น
ในโอกาสนี้ ปลัดเกษตรฯ ได้มอบนโยบายให้ทูตเกษตรประจำประเทศญี่ปุ่น โดยได้สั่งการให้ติดตามสถานการณ์ยางพารา ประสานงานผู้นำเข้าเพื่อเชื่อมโยงตลาด และขยายปริมาณการส่งออกเพิ่มเติมด้วย
วันพฤหัสบดีที่ 3 พฤศจิกายน 2565
​โฆษกรัฐบาลเผย นายกฯ ยินดีสำนักงานเพื่อสิทธิมนุษยชน UN ชื่นชมไทยที่ได้ประกาศใช้ พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ. 2565
ยืนยันขจัดปัญหาการละเมิดสิทธิมนุษยชน ยกระดับการคุ้มครองสิทธิตามมาตรฐานสากล
วันนี้ (3 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่สำนักงานเพื่อสิทธิมนุษยชนแห่งสหประชาชาติ (Office of the High Commissioner for Human Rights: OHCHR) เห็นถึงความพยายามของรัฐบาล โดยชื่นชมประเทศไทยที่ได้ประกาศใช้พระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. 2565
โฆษกประจำสำนักนายกรัฐมนตรีกล่าวว่า สำนักงานเพื่อสิทธิมนุษยชนแห่งสหประชาชาติมองว่า พระราชบัญญัติฯ ซึ่งประกาศในพระราชกิจจานุเบกษา เมื่อวันที่ 25 ตุลาคม 2565 ที่ผ่านมา ถือเป็นก้าวสำคัญในการปฏิบัติตามคำมั่นของไทยเพื่อขจัดการกระทำทรมาน และการกระทำให้บุคคลสูญหายให้หมดสิ้น และเป็นการให้ความยุติธรรมกับผู้เสียหายจากการทรมานและการกระทำให้บุคคลสูญหาย ซึ่งพระราชบัญญัติฯ มีเนื้อหาครอบคลุมเรื่องสิทธิในการที่จะไม่ถูกทรมานเป็นสิทธิมนุษยชนที่ไม่อาจระงับชั่วคราวได้ (non-derogation) และหลักการไม่ส่งใครกลับไปเผชิญอันตราย (non-refoulement) ซึ่งป้องกันไม่ให้เจ้าหน้าที่ขับไล่ เนรเทศ หรือส่งบุคคลใดไปยังอีกประเทศหนึ่งที่อาจเผชิญความเสี่ยงต่อการกระทำที่โหดร้าย ไร้มนุษยธรรม หรือที่ย่ำยีศักดิ์ศรี หรือการกระทำให้บุคคลสูญหาย
นอกจากนี้ สำนักงานเพื่อสิทธิมนุษยชนแห่งสหประชาชาติยังชื่นชมไทยที่ปฏิบัติตามคำมั่นที่ให้ไว้ในการทบทวนสิทธิมนุษยชนครั้งล่าสุดตามกระบวนการ Universal Periodic Review (UPR) และระบุว่า หลังจากที่มีกรอบกฎหมายบังคับใช้ในประเทศแล้ว ประเทศไทยสามารถดำเนินการให้สัตยาบันต่ออนุสัญญาระหว่างประเทศว่าด้วยการคุ้มครองบุคคลทุกคนจากการหายสาบสูญโดยถูกบังคับ (International Convention for the Protection of All Persons from Enforced Disappearance) และ พิธีสารเลือกรับของอนุสัญญาว่าด้วยการต่อต้านการทรมาน และการกระทำอื่น ๆ ที่โหดร้าย ไร้มนุษยธรรม หรือที่ย่ำยีศักดิ์ศรี (Optional Protocol to the Convention against Torture and other Cruel, Inhuman or Degrading Treatment or Punishment) ในลำดับถัดไป และพร้อมให้การสนับสนุนทางเทคนิคแก่รัฐบาลตามที่มีความจำเป็นอีกด้วย
“รัฐบาลภายใต้การบริหารของนายกรัฐมนตรีมีความมุ่งมั่นที่จะบังคับใช้พระราชบัญญัติฯ แก้ไขปัญหาการกระทำทรมานและการกระทำให้บุคคลสูญหาย ซึ่งกระทำโดยเจ้าหน้าที่ของรัฐเป็นการละเมิดสิทธิมนุษยชนอย่างร้ายแรงไม่ว่าในสถานการณ์ใด ๆ ด้วยมุ่งหวังขจัดปัญหาการละเมิดสิทธิมนุษยชนที่ร้ายแรง และสร้างหลักประกันความเป็นธรรมให้กับประชาชน รวมทั้งยกระดับการคุ้มครองสิทธิมนุษยชนตามมาตรฐานสากล และสร้างความเชื่อมั่นด้านกระบวนการยุติธรรม ส่งเสริมภาพลักษณ์ของไทย” นายอนุชาฯ กล่าว
วันศุกร์ที่ 28 ตุลาคม 2565
ดีอีเอส ถวายผ้าพระกฐินพระราชทาน ประจำปี 2565
ดีอีเอส ถวายผ้าพระกฐินพระราชทาน ประจำปี 2565
วันนี้(28ตุลาคม2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานในพิธีถวายผ้าพระกฐินพระราชทานกระทรวงดิจิทัลเพื่อเศรษฐกิจและสังคมประจำปี2565ณวัดหงส์รัตนารามราชวรวิหารแขวงวัดอรุณเขตบางกอกใหญ่กรุงเทพฯพร้อมด้วยผู้บริหารข้าราชการพนักงานในสังกัดกระทรวงฯเข้าร่วมพิธีโดยมียอดเงินบริจาคถวายผ้าพระกฐินพรระราชทานกระทรวงดิจิทัลเพื่อเศรษฐกิจและสังคมประจำปี2565ทั้งสิ้น4,118,366.53บาท(สี่ล้านหนึ่งแสนหนึ่งหมื่นแปดพันสามร้อยหกสิบหกบาทห้าสิบสามสตางค์)พร้อมนี้ประธานฯในพิธีได้มอบทุนการศึกษาให้แก่โรงเรียนวัดหงส์รัตนารามในครั้งนี้ด้วย
*******************
วันอาทิตย์ที่ 18 กันยายน 2565
เตือนประชาชนระมัดระวัง อย่าเผยแพร่ 5 ข้อมูลส่วนบุคคลสำคัญในโซเชียลมีเดีย เสี่ยงเกิดการรั่วไหลถูกจารกรรมจากมิจฉาชีพ สูญเสียเงินและทรัพย์สิน
เตือนประชาชนระมัดระวัง อย่าเผยแพร่ 5 ข้อมูลส่วนบุคคลสำคัญในโซเชียลมีเดีย เสี่ยงเกิดการรั่วไหลถูกจารกรรมจากมิจฉาชีพ สูญเสียเงินและทรัพย์สิน
วันที่ 18 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เนื่องจากขณะนี้ได้พบกรณีประชาชนถูกหลอกลวงจากมิจฉาชีพผ่านช่องทางออนไลน์และโซเชียลมีเดีย ซึ่งพบว่ามีลักษณะคล้ายกันคือการได้เปิดเผยข้อมูลส่วนบุคคล ข้อมูลทางการเงิน ให้มิจฉาชีพที่แสดงตัวในรูปแบบต่าง เช่น เจ้าหน้าที่ตำรวจ เจ้าหน้าที่รัฐ และนำไปสู่การถูกจารกรรมทรัพย์สินต่างๆ ซึ่งส่วนใหญ่เป็นเงินในบัญชีเงินฝาก
ทั้งนี้ เพื่อป้องกันการถูกหลอกลวงหรือจารกรรมข้อมูลในเบื้องต้น สำนักงานพัฒนารัฐบาลดิจิทัล (องค์การมหาชน) (สพร.) ได้มีคำเตือนให้ประชาชนระมัดระวังการให้ข้อมูลส่วนบุคคลแก่บุคคลอื่นบนช่องทางออนไลน์ หรือโซเชียลมีเดีย โดยเฉพาะบุคคลที่ไม่รู้จัก และหลีเลี่ยงการร่วมกิจกรรมบนโซเชียลมีเดียที่มีลักษณะการเปิดเผยข้อมูลส่วนบุคคลในที่สาธารณะ เช่น การรับรหัส ATM นำโชค ที่มีการแจกให้กับผู้มีความเชื่อเกี่ยวกับตัวเลข ซึ่งกำลังเป็นที่นิยมในขณะนี้
น.ส.ไตรศุลี กล่าวว่า ข้อมูลส่วนบุคคลสำคัญ 5 ประเภท ที่ สพร. เตือนให้ระมัดระวังไม่เปิดเผยต่อบุคคลอื่น ประกอบด้วย 1)หมายเลขข้อมูลส่วนบุคคล เช่น เลขบัตรประชาชน เลขหนังสือเดินทาง เลขประจำตัวผู้เสียภาษี เลขหนังสือเดินทาง 2)ข้อมูลพิกัดที่อยู่อาศัย เบอร์โทรศัพท์ อีเมล 3)ข้อมูลธนาคาร เช่น เลขบัญชี รหัส ATM, เลขบัตรเครดิต 4)ข้อมูลทางชีวมิติ เช่น ลายนิ้วมือ ข้อมูลแสดงม่านตา 5)ข้อมูลอุปกรณ์ เช่น IP Address, Mac Address, Cookie ID
นอกจากนี้ ยังมีข้อมูลส่วนบุคคลอื่นๆ ที่ทั้งเจ้าของข้อมูลและผู้ทำหน้าที่รักษาข้อมูลก็ต้องใช้ความระมัดระวังไม่ให้เกิดการรั่วไหล เนื่องจากเป็นเป็นเรื่องละเอียดอ่อน อาทิ ข้อมูลทรัพย์สินของบุคคล เช่น ทะเบียนรถยนต์ โฉนดที่ดิน, ข้อมูลที่สามารถเชื่อมโยงไปยังข้อมูลส่วนบุคคลอื่นๆ เช่น วันเดือนปีเกิด เชื้อชาติ ข้อมูลทางการแพทย์ ข้อมูลทางการศึกษา ข้อมูลการจ้างงาน ข้อมูลประเมินผลการทำงานหรือความเห็นของนายจ้างต่อการทำงานของลูกจ้าง ข้อมูลบันทึกต่างๆ ที่ใช้ติดตามตรวจสอบกิจกรรมของบุคคล ตลอดจนข้อมูลที่สามารถใช้ในการค้นหาข้อมูลส่วนบุคคลอื่นในอินเตอร์เน็ต
“ข้อมูลส่วนบุคคลโดยเฉพาะหมายเลขส่วนบุคคล ข้อมูลธนาคาร เป็นเรื่องละเอียดอ่อนที่เจ้าของข้อมูลต้องใช้ความระมัดระวัง ไม่บอกให้กับผู้อื่นทราบ ไม่โพสต์เผยแพร่บนอินเทอร์เน็ต หรือบนเว็บไซต์ที่ไม่น่าเชื่อถือ เพราะเสี่ยงต่อการที่ข้อมูลรั่วไหล หรือ ถูก Phishing ข้อมูลจากมิจฉาชีพ ที่อาจนำไปสู่การจารกรรมข้อมูลและเกิดการสูญเสียเงินและทรัพย์สิน” น.ส.ไตรศุลี กล่าว
วันจันทร์ที่ 5 กันยายน 2565
ปั้นคนรุ่นใหม่เป็น “นักเล่าเรื่อง” เที่ยวชุมชน ยลวิถี โพรโมตของดี โดนใจโลกออนไลน์ ดึงดูดนักท่องเที่ยว สร้างเศรษฐกิจชุมชนเข้มแข็ง
.....
กระทรวงวัฒนธรรมดำเนินโครงการชุมชนแชมป์เปี้ยน นักเล่าเรื่อง “เที่ยวชุมชน ยลวิถี” โดยร่วมกับภาคเอกชน จัดการฝึกอบรมแก่เยาวชนและประชาชนในหัวข้อ Creative Story Telling พลังของการเล่าเรื่อง เพื่อบอกเล่าวิธีการดึงของดีออกมาเล่าให้ตรงใจคนในโลกออนไลน์ และเนื้อหาความเข้าใจแบบนักทำคอนเทนต์ เช่น ตามหาตัวตนที่ใช่ เข้าใจคนดูของเรา บอกเล่าให้โดน ตลอดจนเทคนิคการสร้างไวรัล มาร์เก็ตติ้ง โดยมีผู้ร่วมโครงการที่ผ่านการคัดเลือกจากสำนักงานวัฒนธรรมจังหวัด จังหวัดละ 3 คน รวม 228 คน ทำคลิปผลงานส่งประกวด ซึ่งจะคัดเลือกเป็นสุดยอดนักเล่าเรื่อง จำนวน 10 คน ไปทำผลงานเผยแพร่ในระดับประเทศ
.
โครงการนี้เป็นการต่อยอดจากโครงการเที่ยวชุมชน ยลวิถี ซึ่งยกระดับชุมชนคุณธรรม รวม 20 ชุมชน ให้มีศักยภาพและความพร้อมด้านการท่องเที่ยวเชิงวัฒนธรรม โดยพัฒนาเยาวชนและประชาชนในพื้นที่ให้สามารถสร้างสื่อออนไลน์ ถ่ายทอดความโดดเด่น ความน่าสนใจ และความภาคภูมิใจ ของชุมชน ดึงดูดให้นักท่องเที่ยวไปเยี่ยมเยือนชุมชนของตน ตลอดจนเป็นแรงบันดาลใจให้คนรุ่นใหม่ในชุมชนร่วมกันขับเคลื่อนการพัฒนาศักยภาพชุมชนของตนเอง สร้างอาชีพ สร้างรายได้ สร้างเศรษฐกิจชุมชนให้เข้มแข็งอย่างยั่งยืน
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 6 ตุลาคม 2565
กระทรวงยุติธรรม รับมอบโล่และตรารับรองมาตรฐานการให้บริการของศูนย์ราชการสะดวก (Government Easy Contact Center : GECC) ประจำปี พ.ศ. ๒๕๖๕
กระทรวงยุติธรรม รับมอบโล่และตรารับรองมาตรฐานการให้บริการของศูนย์ราชการสะดวก (Government Easy Contact Center : GECC) ประจำปี พ.ศ. ๒๕๖๕
ในวันพุธที่ ๒๘ กันยายน ๒๕๖๕ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม ในนามผู้แทนกระทรวงยุติธรรมรับมอบโล่รับรองมาตรฐานศูนย์ราชการสะดวก (Government Easy Contact Center : GECC) ประจำปี ๒๕๖๕ ระดับพื้นฐาน โดยมี นายอนุชา นาคาศัย รัฐมนตรีประจำสำนักนายกรัฐมนตรี เป็นประธานในพิธี ณ ห้องประชุมวายุภักษ์ แกรนด์ บอลรูม ชั้น ๔ อาคารศูนย์ประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะ
โดยในปีนี้กระทรวงยุติธรรมได้รับการรับรองมาตรฐานศูนย์ราชการสะดวก (Government Easy Contact Center : GECC) ๑๒ หน่วยงาน ดังนี้
๑. กรมบังคับคดี ได้รับการรับรองมาตรฐาน GECC ๘ หน่วยงาน ได้แก่ ระดับก้าวหน้า ๑ หน่วยงาน คือ สำนักงานบังคับคดีจังหวัดอุบลราชธานี และระดับพื้นฐาน ๗ หน่วยงาน ได้แก่ สำนักงานบังคับคดีจังหวัดแม่ฮ่องสอน สำนักงานบังคับคดีจังหวัดนครศรีธรรมราช สาขาปากพนัง สำนักงานบังคับคดีจังหวัดยะลา สำนักงานบังคับคดีจังหวัดแม่ฮ่องสอน สำนักงานบังคับคดีจังหวัดจันทบุรี สำนักงานบังคับคดีจังหวัดชลบุรี สำนักงานบังคับคดีจังหวัดแพร่
๒. กรมราชทัณฑ์ ได้รับการรับรองมาตรฐาน GECC ระดับพื้นฐาน ๒ หน่วยงาน ได้แก่ เรือนจำจังหวัดจันทบุรี และทัณฑสถานหญิงเชียงใหม่
๓. สำนักงานปลัดกระทรวงยุติธรรม ได้รับการรับรองมาตรฐาน GECC ระดับพื้นฐาน ๒ หน่วยงาน ได้แก่ ศูนย์บริการร่วมกระทรวงยุติธรรม และสำนักงานยุติธรรมจังหวัดเชียงใหม่
สำหรับการให้บริการของศูนย์ราชการสะดวก (Government Easy Contact Center : GECC) เป็นนโยบายของนายกรัฐมนตรี ได้มอบนโยบายในการประชุมคณะรัฐมนตรี เมื่อวันที่ ๑ กันยายน ๒๕๕๘ ให้ทุกกระทรวง กรม และจังหวัด รวมทั้งรัฐวิสาหกิจที่เกี่ยวข้อง จัดให้มี “ศูนย์ราชการสะดวก (Government Easy Contact Center : GECC)” เพื่อเป็นหน่วยงานที่ทำหน้าที่ให้คำแนะนำและอำนวยความสะดวกแก่ประชาชน ให้เกิดการให้บริการที่มีประสิทธิภาพและสร้างความเชื่อมั่นให้แก่ประชาชนที่เดินทางมาติดต่อราชการกับหน่วยงานของรัฐ ทั้งนี้ ในปี ๒๕๖๖ กระทรวงยุติธรรม จะยกระดับการให้บริการ สร้างความสะดวก รวดเร็วแก่ประชาชนอย่างต่อเนื่อง ตอบสนองนโยบายของรัฐบาลในการเป็นหน่วยงานที่ทำหน้าที่ให้คำแนะนำ และอำนวยความสะดวกแก่ประชาชนที่มาติดต่อขอรับบริการได้อย่างรวดเร็ว และเข้าถึงง่ายจึงมีการพัฒนาคุณภาพการให้บริการในทุกด้านพร้อมปรับปรุงรูปแบบการให้บริการอย่างสม่ำเสมอต่อไป
วันศุกร์ที่ 14 ตุลาคม 2565
รัฐมนตรีฯ สุริยะ นำคณะผู้บริหาร ก.อุตฯ เข้าเฝ้ารับเสด็จในพิธีเปิดพระบรมราชานุสาวรีย์ฯ และพิธีวางพวงมาลาถวายราชสักการะ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีฯ สุริยะ นำคณะผู้บริหาร ก.อุตฯ เข้าเฝ้ารับเสด็จในพิธีเปิดพระบรมราชานุสาวรีย์ฯ และพิธีวางพวงมาลาถวายราชสักการะ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ตุลาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ไปในพระราชพิธีเปิดพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพิธีวางพวงมาลาถวายราชสักการะ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ
วันอังคารที่ 4 ตุลาคม 2565
ข่าวสารการลงพื้นที่ตรวจราชการ จังหวัดขอนแก่น
วันที่ 4 ตุลาคม 2565
นายกฯ ลงพื้นที่ติดตามสถานการณ์น้ำท่วม จ.ขอนแก่น กำชับทุกหน่วยงานเร่งระบายน้ำบรรเทาความเดือดร้อนประชาชนโดยเร็ว ย้ำรัฐบาลพร้อมจัดสรรงบฯ ดำเนินโครงการในพื้นที่ จ.ภาคตะวันออกเฉียงเหนือ
นายกฯ ตรวจติดตามการทำงานเครื่องสูบน้ำแรงดันสูงระยะไกล เร่งระบายน้ำบึงหนองโคตร จ.ขอนแก่น ลดผลกระทบพื้นที่เศรษฐกิจและพื้นที่ที่ได้รับผลกระทบ ขอประชาชนเชื่อมั่นการทำงาน ย้ำรัฐบาลพร้อมดูแลช่วยเหลือเยียวยาประชาชนทุกพื้นที่
นายกฯ เยี่ยมให้กำลังใจผู้ประสบอุทกภัยและพระสงฆ์ ที่ศูนย์อำนวยการช่วยเหลือผู้ประสบอุทกภัย วัดเทพนิมิตวนาราม จ.ขอนแก่น ย้ำรัฐบาลเร่งเยียวยา บรรเทาความเดือดร้อนของประชาชน
วันจันทร์ที่ 17 ตุลาคม 2565
เอกอัครราชทูตสาธารณรัฐเปรูประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรมในโอกาสเข้ารับหน้าที่
เอกอัครราชทูตสาธารณรัฐเปรูประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรมในโอกาสเข้ารับหน้าที่
เมื่อเร็วๆ นี้ นางสาวเซซิเลีย ซูนิลดา กาลาร์เรตา บาซัน (Ms. Cecilia Zunilda Galarreta Bazán)
เอกอัครราชทูตสาธารณรัฐเปรูประจําประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม เนื่องในโอกาสเข้ารับหน้าที่ และหารือความร่วมมือด้านวัฒนธรรมระหว่างสาธารณรัฐเปรูและราชอาณาจักรไทย โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นายสถาพร เที่ยงธรรม รองอธิบดีกรมศิลปากร และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
วันพุธที่ 19 ตุลาคม 2565
ปลัด สธ. เผย จัดทีมแพทย์รวม 928 ทีม ดูแลผู้ประสบภัยน้ำท่วมกว่า 2.4 แสนราย กำชับพื้นที่ดูแลผู้ป่วยกลุ่มเปราะบางต่อเนื่องจนกว่าจะเข้าสู่ภาวะปกติ
ปลัดกระทรวงสาธารณสุข เผย จากสถานการณ์น้ำท่วมจนถึงปัจจุบัน กระทรวงสาธารณสุขจัดส่งทีมแพทย์รวม 928 ทีม ดูแลผู้ประสบภัยแล้วกว่า 2.4 แสนราย ให้บริการตรวจสุขภาพ คัดกรอง ประเมินสุขภาพจิต แจกยาชุด และให้คำแนะนำการดูแลสุขอนามัย
ปลัดกระทรวงสาธารณสุข เผย จากสถานการณ์น้ำท่วมจนถึงปัจจุบัน กระทรวงสาธารณสุขจัดส่งทีมแพทย์รวม928 ทีม ดูแลผู้ประสบภัยแล้วกว่า 2.4 แสนราย ให้บริการตรวจสุขภาพ คัดกรอง ประเมินสุขภาพจิต แจกยาชุด และให้คำแนะนำการดูแลสุขอนามัย เพื่อป้องกันการเจ็บป่วยและอุบัติเหตุ พร้อมกำชับพื้นที่จัดหน่วยแพทย์เคลื่อนที่ดูแลผู้ป่วยติดบ้านติดเตียง ผู้สูงอายุ ผู้ป่วยโรคเรื้อรัง อย่างต่อเนื่องจนกว่าสถานการณ์จะเข้าสู่ภาวะปกติ
วันนี้ (19 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข เผยถึงสถานการณ์น้ำท่วมในขณะนี้ ว่า ปัจจุบันยังคงมีจังหวัดที่ได้รับผลกระทบ 30 จังหวัด ประชาชนได้รับผลกระทบ 395,372 ครัวเรือนส่วนสถานบริการได้รับผลกระทบสะสม239 แห่ง ได้แก่ สสจ. 1 แห่ง รพ. 16 แห่ง สสอ. 11 แห่ง รพ.สต. 206 แห่งศสม. 5 แห่ง เปิดให้บริการปกติ 176 แห่ง เปิดบริการบางส่วน 21 แห่ง ปิด/ย้ายจุดบริการ 42 แห่ง กระทรวงสาธารณสุขยังคงจัดทีมแพทย์ลงพื้นที่อย่างต่อเนื่องเพื่อให้การดูแลประชาชนทั้งสุขภาพกายและสุขภาพจิต รวม928 ทีมมีผู้เข้ารับบริการสะสม240,304 ราย แยกเป็น เยี่ยมบ้าน 45,262 ราย แจกยาชุดช่วยเหลือผู้ประสบภัย 50,685 รายให้สุขศึกษา 55,599 ราย และบริการตรวจรักษา 88,735 ราย พบส่วนใหญ่เป็นโรคน้ำกัดเท้า โรคผิวหนัง และกล้ามเนื้อและกระดูกอักเสบจากการยกของหนัก นอกจากนี้ ได้ประเมินคัดกรองสุขภาพจิต 49,435 ราย
พบ ภาวะเครียด 6,801 ราย ภาวะซึมเศร้า 1,016 ราย และภาวะเสี่ยงฆ่าตัวตาย 29 ราย ทั้งนี้ ได้กำชับให้พื้นที่ที่ได้รับผลกระทบยังคงจัดหน่วยแพทย์เคลื่อนที่ให้บริการประชาชนอย่างต่อเนื่อง โดยเฉพาะกลุ่มเปราะบางผู้ป่วยติดบ้านติดเตียง ผู้สูงอายุ ผู้ป่วยโรคเรื้อรัง จนกว่าสถานการณ์จะเข้าสู่ภาวะปกติ พร้อมเฝ้าระวังโรคที่มากับน้ำท่วมและหลังน้ำลด อาทิ โรคระบบทางเดินหายใจ โรคระบบทางเดินอาหาร อุจจาระร่วงเฉียบพลัน/อาหารเป็นพิษ โรคฉี่หนูโรคไข้เลือดออก และอุบัติเหตุจากการจมน้ำ ไฟฟ้าช็อต เป็นต้น
ส่วนกรณีพายุไต้ฝุ่น “เนสาท” ที่กรมอุตุนิยมวิทยาแจ้งเตือนว่าจะส่งผลกระทบในช่วงวันที่19-22 ตุลาคม 2565ทำให้ภาคใต้มีฝนตกหนักถึงหนักมากในจังหวัดชุมพร สุราษฎร์ธานี นครศรีธรรมราช ระนอง พังงา ภูเก็ต กระบี่ ตรัง และสตูล ขอให้หน่วยบริการในพื้นที่เสี่ยงเฝ้าระวังสถานการณ์อย่างใกล้ชิด เตรียมแผนป้องกันและเคลื่อนย้ายครุภัณฑ์ อุปกรณ์การแพทย์ ไปไว้ในที่ปลอดภัย และเตรียมสำรองยา เวชภัณฑ์ต่างๆ ให้เพียงพอ สำหรับประชาชนขอให้ระมัดระวังอันตรายที่อาจเกิดขึ้น โดยเฉพาะอุบัติเหตุจากการจมน้ำ
************************************************** 19 ตุลาคม 2565
วันพฤหัสบดีที่ 8 กันยายน 2565
อนุมัติ 279.38 ล้านบาท สนับสนุนค่าจัดการศพผู้สูงอายุรายได้น้อย
วันพุธที่ 7 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเร่งช่วยเหลือครอบครัวผู้สูงอายุที่มีรายได้น้อย โดยอนุมัติงบ 279.38 ล้านบาท เพื่อสนับสนุนค่าจัดการศพผู้สูงอายุตามประเพณี รายละ 3,000 บาท ที่ค้างจ่ายตั้งแต่เดือน ต.ค.2564 – พ.ค.2565 จำนวน 93,127 ราย ทั้งนี้ ผู้เสียชีวิตต้องเป็นบุคคลสัญชาติไทย อายุ 60 ปีขึ้นไป เป็นผู้มีบัตรสวัสดิการแห่งรัฐ หรือ มีคุณสมบัติตามเกณฑ์ของบัตรสวัสดิการแห่งรัฐ หรือ อยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ หรือ สถานใด ๆ ของรัฐในลักษณะเดียวกัน ยื่นคำขอภายใน 6 เดือนนับแต่วันออกใบมรณบัตร ที่สำนักงานเขต กทม. ที่ว่าการอำเภอ สำนักงานเทศบาล ที่ทำการ อบต. หรือ สำนักงานพัฒนาสังคมและความมั่นคงของมนุษย์ ในท้องที่ที่ผู้สูงอายุนั้นมีชื่ออยู่ในทะเบียนบ้านหรือภูมิลำเนาที่เสียชีวิต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 25 ตุลาคม 2565
​“อลงกรณ์” ชี้ ปี 2565 คือจุดเปลี่ยนประเทศไทยสู่ยุคใหม่ของการลดก๊าซเรือนกระจกต้นเหตุภาวะโลกร้อน
​“อลงกรณ์” ชี้ ปี 2565 คือจุดเปลี่ยนประเทศไทยสู่ยุคใหม่ของการลดก๊าซเรือนกระจกต้นเหตุภาวะโลกร้อน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานมูลนิธิ Worldview Climate Foundation (WCF) บรรยายพิเศษ หัวข้อ “ศักยภาพของโครงการบลู คาร์บอนในประเทศไทย” (Potential for blue carbon projects in Thailand” ในการประชุมนานาชาติ จัดโดย มูลนิธิ Worldview International ที่กรุงเทพมหานคร (เมื่อวันที่ 24 ต.ค.65)
โดยแสดงวิสัยทัศน์อนาคตประเทศไทยในการเดินหน้าสู่สังคมคาร์บอนต่ำ (Low Carbon Nation) เพื่อร่วมแก้ไขปัญหาความเปลี่ยนแปลงของภูมิอากาศ (Climate Change) ด้วยการลดการปล่อยก๊าซเรือนกระจก (Green House Gases: GHGs) อย่างจริงจัง ตามพันธกรณีที่นายกรัฐมนตรีของไทยประกาศเป้าหมายในการประชุม COP26 ที่เมืองกลาสโกว์ สก็อตแลนด์ โดยกำหนดเป้าหมายให้ประเทศไทยบรรลุความเป็นกลาง (Carbon Neutrality) ของคาร์บอนในปี 2050 และคาร์บอนเป็นศูนย์ (Zero Carbon) ในปี 2065 ซึ่งทำให้ทุกภาคส่วน ทั้งภาครัฐ ภาคเอกชน เครือข่ายองค์กรประชาสังคม ได้เร่งรัดดำเนินการลดก๊าซเรือนกระจก ที่เป็นต้นเหตุของภาวะโลกร้อน เช่น กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ กรมประมง มูลนิธิ WCF และ บริษัทเอกชนรายใหญ่ เช่น เครือปูนซีเมนต์ไทย(SCG) ปตท. บริษัทเชลล์ประเทศไทย บริษัทบางจากปิโตรเลียม รวมทั้งองคการก๊าซเรือนกระจก ซึ่ง (TGO) ได้กำหนดมาตรฐานของประเทศไทยว่าด้วยการรับรองการปล่อยก๊าซเรือนกระจก (T-VER) และกำลังพัฒนาสู่มาตรฐานสากล
นายอลงกรณ์ กล่าวว่า ราคาการค้าคาร์บอน (Carbon Trading) เพิ่มขึ้น 3 เท่าตัว ภายในปีเดียวจากคาร์บอนตันละ 34 บาท ในปี 2021 เป็น 107 บาทในปีนี้ โดยเชื่อมั่นว่าจะเพิ่มขึ้นทั้งราคาและปริมาณแบบก้าวกระโดดและปี2022 คือจุดเปลี่ยนสำคัญของไทยในการขับเคลื่อนโครงการบลู คาร์บอนสู่ยุคใหม่ของการลดก๊าซเรือนกระจกต้นเหตุภาวะโลกร้อน ตลอดจนการตื่นตัวของภาคเอกชนและภาครัฐที่ดำเนินโครงการปลูกป่าบนบก โครงการปลูกป่าโกงกาง 3 แสนไร่ ภายใน 10 ปี และล่าสุดคือ โครงการส่งเสริมการปลูกเพาะเลี้ยงสาหร่ายทะเลใน 22 จังหวัด ติดชายทะเล ทั้งฝั่งอ่าวไทย และอันดามัน ซึ่งดูดซับคาร์บอนสูงกว่าต้นไม้ทั่วไปถึง 5 เท่า ทำให้ประเทศไทยเป็นหนึ่งในประเทศอาเซียนที่มีศักยภาพในการแก้ไขปัญหาการปล่อยก๊าซเรือนกระจกมากที่สุดประเทศหนึ่งในภูมิภาคเอเชียตะวันออกเฉียงใต้ และโครงการดังกล่าวยังช่วยสร้างรายได้สร้างอาชีพใหม่ ๆ ให้เกิดความเข็มแข็งและยกระดับคุณภาพชีวิตของชุมชนประมงพื้นบ้านอีกด้วย.
วันพุธที่ 14 กันยายน 2565
เตือนแล้วนะ! อย่าลืมเริ่มใช้สิทธิคนละครึ่งเฟส 5 ครั้งแรกภายในวันนี้ (14 ก.ย.) ก่อนถูกตัดสิทธิตามโครงการ
เตือนแล้วนะ! อย่าลืมเริ่มใช้สิทธิคนละครึ่งเฟส 5 ครั้งแรกภายในวันนี้ (14 ก.ย.) ก่อนถูกตัดสิทธิตามโครงการ
วันที่ 14 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กระทรวงการคลังได้แจ้งว่า ณ วันที่ 12 ก.ย. 65 ยังมีผู้ที่ได้รับสิทธิตามโครงการโครงการคนละครึ่ง ระยะที่ 5 ประมาณ 1.92 ล้านคน ยังไม่ได้เริ่มใช้จ่ายตามโครงการ ดังนั้นจึงขอแจ้งเตือนผู้ได้รับสิทธิให้เริ่มใช้จ่ายภายในเวลา 22.59 น. ของวันนี้ (14 ก.ย. 65) ซึ่งเป็นวันที่เกณฑ์ของโครงการกำหนดให้เริ่มใช้จ่ายครั้งแรก ไม่เช่นนั้นจะถูกตัดสิทธิจากโครงการโดยอัตโนมัติ
นอกจากนี้ ยังมีผู้ที่เคยได้รับสิทธิรายเดิมตามโครงการในระยะที่4 ที่ได้รับสิทธิในโครงการระยะที่5 โดยไม่ต้องลงทะเบียนใหม่แต่ต้องมีการกดยืนยันสิทธิในแอปพลิเคชันเป๋าตัง พบว่าจากผู้มีสิทธิรายเดิมประมาณ 26.27 ล้านคน ณ วันที่ 12 ก.ย. 65 มีผู้ที่ยังไม่กดยืนยันสิทธิประมาณ 2.45 ล้านคน จึงขอให้ดำเนินการกดยืนยันสิทธิและเริ่มใช้จ่ายภายในวันที่ 14 ก.ย. ไม่เช่นนั้นจะถูกตัดสิทธิด้วยเช่นกัน
น.ส.ไตรศุลี กล่าวว่า โครงการคนละครึ่ง ระยะที่ 5 เป็นโครงการที่รัฐบาลดำเนินการเพื่อช่วยบรรเทาภาระค่าใช้จ่ายให้ประชาชน โดยรัฐสนับสนุนวงเงินใช้จ่าย 800 บาทต่อคนตลอดโครงการ ประชาชนใช้จ่ายต่อวันไม่เกิน 150 บาท ณ ร้านค้าที่เข้าร่วมโครงการแบบพบหน้า (Face-to-face) หรือใช้สิทธิโดยการซื้ออาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มที่เข้าร่วมโครงการได้แก่ ช้อปปี้ฟู้ด ไลน์แมน แกร็บฟู้ดฟู้ดแพนด้าและทรูฟู้ด ตั้งแต่วันที่ 1 ก.ย. – 31 ต.ค. 65 ในช่วงเวลา 06.00 น. – 22.59 น. และกำหนดใช้จ่ายครั้งแรกภายในวันที่ 14 ก.ย. 65
สำหรับการใช้จ่ายตามโครงการ โครงการคนละครึ่ง ระยะที่ 5 ณ วันที่ 12 ก.ย. มีผู้ใช้จ่ายตามโครงการแล้วทั้งหมด 22.10 ล้านคน ยอดการใช้จ่ายอยู่ที่ 17,891.4ล้านบาท โดยแบ่งเป็นเงินที่ประชาชนจ่ายจำนวน 9,067.2ล้านบาท และเงินที่รัฐร่วมจ่ายจำนวน 8,824.2ล้านบาท
“ขอย้ำเตือนว่าประชาชนที่ได้รับสิทธิ รวมถึงผู้ประกอบการที่เข้าร่วมโครงการ ให้ปฏิบัติตามหลักเกณฑ์และเงื่อนไขของโครงการที่รัฐออกมาช่วยเหลือขณะนี้อย่างเคร่งครัด อย่าหลงเชื่อการเชิญชวนให้ใช้สิทธิใดโดยไม่มีการใช้จ่ายจริงอย่างเด็ดขาด เพราะอาจตกเป็นผู้มีส่วนสนับสนุนการทำผิดหลักเกณฑ์และเงื่อนไขโครงการและอาจถูกดำเนินคดีตามกฎหมายได้” น.ส.ไตรศุลี กล่าว
วันพุธที่ 31 สิงหาคม 2565
สมอ. คุมมลพิษรถบรรทุก-รถบัส-รถกระบะ-รถยนต์เล็ก ตามมาตรฐานยูโร 5 เริ่มบังคับใช้ 1 มกราคม 2567
สมอ. คุมมลพิษรถบรรทุก-รถบัส-รถกระบะ-รถยนต์เล็ก ตามมาตรฐานยูโร 5 เริ่มบังคับใช้ 1 มกราคม 2567
บอร์ด สมอ. เห็นชอบให้บังคับใช้มาตรฐานยูโร 5 คุมมลพิษรถบรรทุก รถบัส รถกระบะ และรถยนต์เล็ก ที่ใช้เครื่องยนต์ดีเซลและเบนซิน มีผล 1 มกราคม 2567 มุ่งแก้ปัญหาฝุ่น PM 2.5 และรักษาสิ่งแวดล้อม ตามนโยบายรัฐบาล
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังการประชุมคณะกรรมการมาตรฐานผลิตภัณฑ์อุตสาหกรรม (กมอ.) หรือบอร์ด สมอ. ประจำเดือนสิงหาคม 2565 ว่า บอร์ด สมอ. ได้มีมติเห็นชอบให้ สมอ. ควบคุมรถบรรทุก รถบัส รถกระบะ และรถยนต์เล็ก ทุกรุ่นทุกคัน ต้องได้มาตรฐานยูโร 5 โดยจะมีผลบังคับใช้ตั้งแต่วันที่ 1 มกราคม 2567 เพื่อควบคุมปริมาณสารมลพิษที่ปล่อยออกมา ไม่ให้เกินเกณฑ์ที่เป็นอันตรายต่อประชาชน ซึ่งเป็นไปตามนโยบายกระทรวงอุตสาหกรรมที่ได้ขานรับนโยบายรัฐบาลในการแก้ปัญหาฝุ่น PM 2.5 และแก้ปัญหาสิ่งแวดล้อมของประเทศ ได้กำชับให้ สมอ. เร่งรัดกำหนดมาตรฐานเพื่อควบคุมปริมาณสารมลพิษจากยานยนต์อย่างต่อเนื่อง ซึ่งปัจจุบันได้กำหนดมาตรฐานแล้วจำนวน 34 มาตรฐาน อาทิ รถยนต์ขนาดใหญ่และขนาดเล็กที่ใช้เครื่องยนต์ดีเซลและเบนซิน รถมอเตอร์ไซค์ การทดสอบสารมลพิษจากเครื่องยนต์ และมลพิษทางเสียงที่เกิดจากรถยนต์ตั้งแต่ 4 ล้อ ขึ้นไป เป็นต้น
นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม กล่าวเพิ่มเติมว่า มาตรฐานยูโร 5 นี้จะควบคุมปริมาณสารมลพิษที่ปล่อยออกมา ได้แก่ คาร์บอนมอนอกไซด์ ไฮโดรคาร์บอน ออกไซด์ของไนโตรเจน และปริมาณสารมลพิษอนุภาคหรือฝุ่นจากเครื่องยนต์ โดยมีระบบวินิจฉัยอุปกรณ์ควบคุมสารมลพิษ ซึ่งเป็นระบบที่จะแจ้งผู้ขับขี่ในกรณีที่อุปกรณ์ควบคุมสารมลพิษทำงานผิดปกติ รวมทั้งมีข้อกำหนดเรื่องความทนทานของอุปกรณ์ควบคุมมลพิษ เพื่อให้มั่นใจได้ว่ารถยนต์ที่ผ่านการใช้งานไประยะเวลาหนึ่งแล้ว ยังคงสามารถควบคุมมลพิษตามเกณฑ์ที่กำหนดในมาตรฐานได้
การบังคับใช้มาตรฐานดังกล่าวถือเป็นการยกระดับอุตสาหกรรมยานยนต์ครั้งสำคัญของไทย ที่จะช่วยรักษาสิ่งแวดล้อม ลดการปล่อยสารมลพิษจากรถยนต์ซึ่งเป็นสาเหตุหนึ่งของฝุ่นละอองขนาดจิ๋วหรือ PM 2.5 ที่ส่งผลกระทบต่อสุขภาพของประชาชนให้ลดน้อยลง นำมาซึ่งคุณภาพชีวิตที่ดีของประชาชน โดยหลังจากนี้ สมอ. จะดำเนินการตามขั้นตอนทางกฎหมาย เพื่อให้มาตรฐานดังกล่าวมีผลบังคับใช้ตามระยะเวลาที่กำหนดต่อไป
นอกจากนี้ บอร์ด สมอ. ยังได้เห็นชอบมาตรฐานเพิ่มเติมอีก 29 มาตรฐาน อาทิ เชื้อเพลิงชีวมวล ไม้สับ เชื้อเพลิงขยะ หลอดแอลอีดี ปิโตรเลียมและผลิตภัณฑ์จากปิโตรเลียม อุปกรณ์ตรวจจับกระแสเหลือกระแสตรงที่ใช้สำหรับการประจุยานยนต์ไฟฟ้า และระบบเตือนพายุฝนฟ้าคะนอง-การป้องกันฟ้าผ่า เป็นต้น
30 สิงหาคม 2565